ધન : આ સપ્તાહે પ્રારંભિક તબક્કામાં તમારામાં સાહસનું પ્રમાણ વધુ રહેશે. પ્રોફેશનલ મોરચે તમે કંઈક નવું કરવાનો પ્રયાસ કરો અથવા કોઈ એડવેન્ચર ટુરનું આયોજન કરો તેવી સંભાવના રહેશે. પરિવાર સાથે પિકનિક માટેનો સારો તબક્કો છે. તા. 26 અને 27ના રોજ કમિશન કે દલાલીના કામથી આર્થિક લાભ મળે. સેલ્સ અને માર્કેટિંગમાં જોડાયેલા જાતકોને ખાસ સલાહ આપવામાં આવે છે કે તમારી વાણી અને સ્વભાવમાં આવેશ ન આવવા દેતા અન્યથા બનેલી બાજી બગડી શકે છે. આ સપ્તાહે નિઃસંતાન દંપતી માટે સંતાન પ્રાપ્તિ સંબંધિત સારા સમાચાર મળે અથવા જેઓ સારવાર લઈ રહ્યા છે તેમને આશાનું કિરણ દેખાય તેવી સંભાવના છે. પ્રેમસંબંધોમાં મધુરતા આવે. તા. 28, 29 અને તા. 30 બપોર પછીનો સમય ચિંતાદાયક રહેશે. માતા સાથેના સંબંધોમાં મધુરતા આવે. વિદ્યાર્થીઓ માટે અભ્યાસમાં સફળતા અપવાનારો તબક્કો છે. 31 અને 1ના રોજ આપ પ્રેરણાદાયક કાર્ય કરશો. સમય આનંદ,મોજ-શોખ,પાર્ટી મનાવવામાં મશગુલ રહેશો. ઘર પરિવાર, સગા સંબંધી તથા સંતાનો સાથે આપ વ્યસ્ત રહેશો. નોકરીમાં આર્થિક લાભ થાય. વધારે ભોજનથી સપ્તાહના અંતિમ ચરણમાં આરોગ્યની સમસ્યા થવાની સંભાવના છે.